**Informatīvais ziņojums**

“**Par Padomes lēmumu par to, lai Eiropas Savienības un Eiropas Atomenerģijas kopienas vārdā parakstītu Līgumu par Lielbritānijas un Ziemeļīrijas Apvienotās Karalistes izstāšanos no Eiropas Savienības un Eiropas Atomenerģijas kopienas un par Padomes lēmumu par to, lai noslēgtu Līgumu par Lielbritānijas un Ziemeļīrijas Apvienotās Karalistes izstāšanos no Eiropas Savienības un Eiropas Atomenerģijas kopienas”**

2018. gada 25. novembrī Eiropadome ES27 valstu formātā apstiprināja Apvienotās Karalistes (AK) izstāšanās no ES līgumu (turpmāk - Izstāšanās līgums) un pieņēma politisko deklarāciju. 13. decembra Eiropadomē ES27 valstu un valdību vadītāji apstiprināja secinājumus, kuros atkārtoti pausts atbalsts 25. novembrī Eiropadomē apstiprinātā Izstāšanās līguma ratifikācijai.

2018. gada 5. decembrī Eiropas Komisija (EK) publicēja priekšlikumus Padomes lēmumiem par Izstāšanās līguma parakstīšanu un Izstāšanās līguma noslēgšanu, kurus plānots apstiprināt ar rakstisko procedūru. Lēmumu par Izstāšanās līguma noslēgšanu pēc apstiprināšanas iesniedz Eiropas Parlamentam (EP) piekrišanas došanai. Pēc EP piekrišanas lēmums par Izstāšanās līguma noslēgšanu tiks pieņemts Vispārējo lietu padomes 50. panta formāta sanāksmē, provizoriski 2019. gada 19. martā.

Latvijas nostāja: Latvija atbalsta Padomes lēmuma par Izstāšanās līguma parakstīšanu un Padomes lēmuma par Izstāšanās līguma noslēgšanu apstiprināšanu.

|  |  |
| --- | --- |
| Iesniedzējs: Ārlietu ministrs | E.Rinkēvičs |
| Vīza: valsts sekretāra p.i. | A.Lots |

Aija Butāne, 67015929

Aija.Butane@mfa.gov.lv